Source: http://sponsorointijatapahtumamarkkinointi.fi/yhdistys/sannot/
Timestamp: 2018-04-25 23:37:34+00:00
Document Index: 7949805

Matched Legal Cases: ['§ 5', '§ 6', '§ 7', '§ 8', '§ 9', '§ 10', '§ 11', '§ 12']

Sponsorointi ja Tapahtumamarkkinointi ry :: Säännöt
Sponsorointi & Tapahtumamarkkinointi ry:n säännöt
Hyväksytty hallituksen kokouksessa 15. lokakuuta 2013.
1 § Yhdistyksen nimi, tarkoitus ja toiminta
Yhdistyksen nimi on Sponsorointi & Tapahtumamarkkinointi ry.
Yhdistyksen tarkoituksena on Suomessa toimivien yrityksien, organisaatioiden, yhdistysten, laitosten ja viranomaisten sekä muiden sponsoroinnin ja tapahtumamarkkinoinnin alalla toimivien tai muulla tavalla sponsorointi- ja tapahtuma-alan kehittämisestä kiinnostuneiden yksityisten ja juridisten henkilöiden yhteenliittymä. Yhdistys edistää jäsentensä sponsorointiin ja tapahtumamarkkinointiin liittyviä yleisiä ja yhteisiä etuja neuvonnan, koulutuksen, tiedotuksen, tutkimuksen ja sponsoroinnin ja tapahtumien vaikutusten mittauksen avulla.
2 § Yhdistysten kotipaikka
Yhdistyksen jäseniksi voidaan valita Suomessa 1 §:ssa mainituilla aloilla toimivia tai alasta kiinnostuneita yksityisiä henkilöitä ja oikeuskelpoisia yhteisöjä. Yhdistysten jäsenhakemus tulee lähettää kirjallisena yhdistyksen hallitukselle, joka päättää jäsenyydestä.
4 § Jäsenyyden päättyminen
Jäsenyys päättyy joko eroamalla tai erottamalla. Jäsen voi erota yhdistyksestä ilmoittamalla siitä kirjallisesti hallitukselle tai sen puheenjohtajalle tai ilmoittamalla erosta yhdistyksen kokouksessa merkittäväksi sen pöytäkirjaan.
Jäsen on vapaa yhdistyksen jäsenyydestä eroamisvuoden päättyessä.
Jäsen voidaan erottaa yhdistyksestä, jos jäsen
-ei täytä velvoitteitaan, joihin hän on yhdistykseen liittymällä sitoutunut
-on menettelyllään yhdistyksessä tai sen ulkopuolella huomattavasti vahingoittanut yhdistystä tai
-ei enää täytä laissa tai yhdistyksen säännöissä mainittuja jäsenyyden ehtoja
Jäsenten erottamisesta päättää hallitus. Tällainen päätös edellyttää, että sitä tukee ainakin kolme neljäsosaa läsnä olevista.
§ 5 Jäsenmaksut
Jokainen yhdistyksen jäsen maksaa vuosittain jäsenmaksun, jonka suuruudesta päätetään vuosikokouksessa. Jäsenmaksu voi olla erisuuruinen yksityiselle henkilölle tai yhteisölle.
§ 6 Hallitus
Yhdistyksen asioita hoitaa hallitus, johon puheenjohtaja mukaanlukien kuuluu vähintään viisi ja enintään yksitoista jäsentä.
Hallitus ja hallituksen puheenjohtaja, joka toimii myös yhdistyksen puheenjohtajana, valitaan kahden vuoden ajaksi siten, että puolet jäsenistä on vuosittain erovuorossa.
Hallitus kokoontuu puheenjohtajan tai tämän ollessa estyneenä varapuheenjohtajan kutsusta tarvittaessa tai kun vähintään kolme hallituksen jäsentä sitä vaatii.
Hallitus on päätäntävaltainen, kun vähintään 50 % jäsenistä on läsnä. Päätökset tehdään yksinkertaisella enemmistöllä, ellei säännöissä ole muuta sovittu. Jos äänet menevät tasan puheenjohtajan ääni ratkaisee. Äänestys tapahtuu avoimesti, ellei joku vaadi suljettua äänestystä.
Hallituksen tehtävät ovat seuraavat:
-ryhtyä yhdistyksen tavoitteita edistäviin toimenpiteisiin
-ratkaista jäsenyyttä koskevia kysymyksiä
-tehdä selvityksiä sekä tutkia ja antaa lausuntoja saapuneista aloitteista
-vastata yhdistyksen varoista sekä huolehtia yhdistyksen tileistä, joista on tehtävä tilinpäätös 31. joulukuuta päättyvältä kaudelta
-laatia toimintakertomus, johon sisältyvät tase sekä tulo- ja menolaskelma, ja sen lisäksi laatia budjettiehdotus
-vastata muulta osin siitä, että yhdistyksen toimintaa harjoitetaan tyydyttävin taloudellisin ja henkilöresurssein ja niiden puitteissa.
§ 7 Nimenkirjoitus
Yhdistyksen nimen kirjoittaa hallituksen puheenjohtaja yksin tai kaksi hallituksen jäsentä yhdessä.
§ 8 Yhdistyksen tilikausi ja tilintarkastus
Asianmukaisesti laadittu tilinpäätös ja siihen sisältyvät asiakirjat ja pöytäkirjat sekä hallituksen toimintakertomus tulee joka kalenterivuosi toimittaa tilintarkastajan arvioitavaksi seuraavan vuoden helmikuun loppuun mennessä. Tilintarkastajan tulee antaa kirjallinen lausunto tarkastuksesta maaliskuun 20. päivään mennessä ja esittää hallitukselle vastuuvapaus tai evätä se siltä.
§ 9 Kokoukset
Yhdistyksen vuosikokous pidetään vuosittain toukokuun loppuun mennessä hallituksen valitsemassa paikassa. Ylimääräinen yhdistyksen kokous pidetään hallituksen katsoessa sen tarpeelliseksi tai vähintään 1/10 yhdistyksen äänioikeutetuista sitä vaatiessa. Kutsu vuosikokoukseen ja yhdistyksen ylimääräiseen kokoukseen tulee toimittaa jäsenille kirjeitse tai sähköpostitse viimeistään kahdeksan vuorokautta ennen kokousta. Kutsussa tulee ilmoittaa kokouksessa käsiteltävät asiat.
§ 10 Vuosikokouksen esityslista
Vuosikokouksessa tulee noudattaa alla olevaa esityslistaa:
1 Kokous avataan
3 Kokouksen laillisuus
4 Edellisen toimintavuoden toiminta- ja tilintarkastuskertomus
5 Tilinpäätöksen käsitteleminen ja vahvistaminen
6 Vastuuvapauden myöntäminen
7 Jäsenmaksujen suuruudesta päättäminen
8 Hallituksen jäsenmäärästä päättäminen
9 Hallituksen puheenjohtajan valinta joka toinen vuosi ja muiden hallituksen jäsenten vaali erovuoroisten tilalle
10 Tilintarkastajan ja varatilintarkastajan valinta
§ 11 Äänestys
Yhdistyksen kokouksessa jokaisella jäsenellä on yksi ääni.
Jäsenenä olevan yhteisön puolesta äänioikeutettu voi käyttää vain sen valtuuttama yksi edustaja. Muilla läsnäolevilla yhteisön edustajilla on vain puheoikeus.
Äänestys yhdistyksen kokouksissa tapahtuu avoimesti, ellei joku läsnä olevista äänioikeutetuista vaadi suljettua lippuäänestystä. Äänestys voi tapahtua myös valtakirjalla, mutta jäsentä kohti voi olla enintään neljä valtuutusta.
Yhdistyksen päätös on se, joka on saanut eniten ääniä. Jos äänet menevät tasan, toimivalla puheenjohtajalla on ratkaiseva ääni, ellei kyseessä ole suljettu lippuäänestys tai henkilövalinta, jolloin ratkaisu tapahtuu arpomalla.
§ 12 Sääntömuutos ja yhdistyksen purkaminen
Näiden sääntöjen muuttamiseen tai yhdistyksen purkamiseen vaaditaan yksimielinen päätös kahdessa peräkkäisessä kokouksessa, joista toisen tulee olla vuosikokous. Toinen kokous tulee pitää vähintään kuukausi ja enintään neljä kuukautta ensimmäisen jälkeen tai se voi olla seuraava vuosikokous, jossa päätöksen tulee saada vähintään kolme neljäsosaa äänistä.
Mikäli yhdistys puretaan, kokouksessa, jossa purkamisesta lopullisesti päätetään, tulee päättää myös, miten yhdistyksen varat käytetään yhdistyksen tarkoituksen edistämiseen.
Suuren suosion saavuttanut Pyöreät Pöydät 16.5. klo 16 alkaen
Sponsorointi & Tapahtumamarkkinointi ry järjestää Pyöreät Pöydät -vaikuttajaillan ja yhdistyksen…
Aamiaistilaisuus GDPR:stä 8.5. klo 8.30
GDPR, mitä se muuttaa? GDPR eli General Data Protection Regulation on EU:n uusi tietosuoja-asetus, joka…
Toyotan ja Paralympiakomitean yhteistyö maaliskuun kuukauden sponsorointinosto
Sponsorointi & Tapahtumamarkkinointi ry on valinnut maaliskuun kuukauden sponsointinostoksi Toyotan ja…